OpenLLM-France/wikimedia huggingface dataset:
# LocoRoco

LocoRoco 2006an Japan Studiok garatutako logika bideo-jokoa da, PlayStation 4 eta PlayStation Portable plataformetarako sortua.

## Sinopsia

Oharra: Atal honek istorio osoa edo amaiera argitzen du.
Oso urrutiko planeta batean bizi zirela, LocoRoco eta Mui Mui bere lagunek landaredia hazten eta natura zaintzen laguntzen zuten, planeta egunero bizitzeko, jolasteko eta abesteko leku atsegina bihurtuz, baina egun batean Moja armada kanpoko espaziotik iritsi eta planeta inbaditu zuen. LocoRocoek nola borrokatu ez dakitenez, jokalariak bere gain hartzen du "planeta" rola, eta ingurua okertu ahal izango du LocoRocoak mugitzeko, Mojak garaitu eta planeta salbatu ahal izateko. Jokalariak, gainera, pertsonaia asko ezagutuko ditu abenturan zehar, onak edo txarrak izan daitezkeenak.

## Erreferentziak

* ↑ (Gaztelaniaz) (Beld), Sergio Cejas. (2017-3-13). «Las remasterizaciones de PaRappa the Rapper y LocoRoco para PS4 ya disponen de fecha y precio» vidaextra.

## Kanpo estekak

* Datuak: Q1165849
# Loco (Oklahoma)

Loco Oklahomako herri bat da. Stephens konderrian kokatua dago. 2010ean 122 biztanle zituen, 0,68 kilometro koadrotan banatuta.

## Ikus, gainera

* Stephens konderria

## Kanpo estekak

* Datuak: Q2300903
# Loco con ballesta

Loco con ballesta 2013ko Kepa Sojo arabar zinema zuzendariaren film laburra da. 2015eko Goya Sarietarako izendatu zuten.

## Sinopsia

Oharra: Atal honek istorio osoa edo amaiera argitzen du.
Javier eta Pedro perretxikotara mendira joango dira baina agintariek bertatik zoro bat dagoela adieraziko dute.

## Aktoreak

* Gorka Aginagalde: Javier.
* Karra Elejalde: Pedro.
* Itziar Atienza
* Ane Gabarain
* Alejandro Garrido
* Andrés Gertrúdix
* Lucía Hoyos: ertzaina.
* Mikel Martín
* Iñigo Salinero

## Erreferentziak

* ↑ «‘Loco con ballesta’ competirá en la categoría de cortometrajes» El País 2015/01/07.

## Kanpo estekak

* Datuak: Q18709355
# Loco por ella

Loco por ella 2021eko Dani de la Orden kataluniar zinema zuzendariaren film komikoa da.

## Sinopsia

Oharra: Atal honek istorio osoa edo amaiera argitzen du.
Carla ezagutu eta gau magiko bat igaro ondoren, ospitale psikiatriko batetik ihes egin duela ohartu da Adri. Edozertarako prest dago Carla berriz ikusteko, eta txosten bat faltsutuko du ospitalean sartu ahal izateko.

## Aktoreak

* Álvaro Cervantes: Adri
* Susana Abaitua: Carla
* Inma Cuesta
* Luis Zahera
* Clara Segura
* Alberto San Juan
* Paula Malia

## Erreferentziak

* ↑ «Loco por ella» Berria 2021-02-20 CC BY-SA 4.0 lizentziapean.

## Kanpo estekak

* Datuak: Q104145479
# Locoal-Mendon

Locoal-Mendon (bretainieraz Lokoal-Mendon) Bretainiako Morbihan departamenduko udalerri bat da.

## Kanpo estekak

* Datuak: Q71115
* Multimedia: Locoal-Mendon / Q71115
# Locmélar

Locmélar (bretainieraz Lokmelar) Bretainiako Finistère departamenduko udalerria da.

## Kanpo estekak

* Datuak: Q193485
* Multimedia: Locmélar / Q193485
# Locomotive Acts

Locomotive Acts Erresuma Batuan mekanikoki propultsatutako ibilgailuen erabilera arautzeko legeak izan ziren. Guztira hiru lege egon ziren: The Locomotives on Highways Act 1861, The Locomotive Act 1865 eta the Highways and Locomotives (Amendment) Act 1878.
1865koa 1861ekoa zaharkitua geratu zelakoan egin zuten. 1861eko zirkulazio legeak hamabi tonako eta orduko hamasei kilometroko muga ezarri zien ibilgailu mekanikoei. Hala ere, automobilgintza industria jaioberriaren mesedetan araudi laxoagoa prestatu beharrean, 1865eko legeak askoz neurri zorrotzagoak ezarri zituen.
Abiadura mugak izugarri murriztu zituzten: 3 km/h hiriguneetan eta 6 km/h herri arteko errepideetan. Dena den, abiadura muga horiek ez ezarrita ere, ibilgailuek ezin zuten askoz azkarrago ibili, legearen arau zorrotz eta ezagunena betez gero.
Autopropultsatutako ibilgailu bakoitzak, derrigorrez, hiru pertsonaz osatutako taldea behar zuen: bata, gidaria; bestea, sugina edo ikatz botatzailea, 1885ean gasolina bidezko lehen konbustio motorraz zebilen automobila asmatu baino lehen ibilgailuak lurrun motorraz baitzebiltzan; eta hirugarrena, bandera gorridun kidea. Hirugarren hori ezin zen berez eskifaikidetzat jo, denbora gehiago ematen baitzuen oinez ibilgailuan baino.
Ibilgailu mekanikoen aurretik, 55 metroko distantzian, ibili behar zuen, bandera gorria edo eskuargia astinduz, oinezkoek, zaldizkoek edota gurdi gidariek motordun makina arriskutsu horietako bat –batez ere gehienezko 6 km/h-ko ziztu bizian– hurbiltzen ari zela jakin zezaten. Horregatik, herritarrek “bandera gorriaren legea” esaten zioten.

## Legearen ondorioak

Horrenbestez, zirkulazio lege zorrotzak asko moteldu zituen ibilgailu motordun berriak. Salgaien garraioari dagokionez, horrek mesede egin zion berez ere izugarri hazten ari zen ferrokarrilari. Oztopo handia izan zen, ordea, automobilgintzarentzat. Baldintza horietan ez zuen merezi motordun ibilgailu garestietan inbertsiorik egitea, eskaera izugarri murriztu zen eta, Industria Iraultzaren bihotzean, etorkizun oparoko jarduera moteldu egin zen, legea 1896an bertan behera utzi artean.

## Erreferentziak

* 1 2 3 4 5 6 Nagore Irazustabarrena, «Locomotive Act 1865: ideia ona garai txarrean», Argia, 2012-10-07, CC-BY-SA lizentzia

## Kanpo estekak

* Datuak: Q970308
* Multimedia: Red Flag Acts / Q970308
# Manorville (New York)

Manorville Ameriketako Estatu Batuetako erroldak esleitutako leku bat da. Suffolk konderrian dago, New York estatuan. 14.317 biztanle ditu, 65,909821 kilometro koadroko azaleran banatuta.

## Ikus, gainera

* Suffolk konderria

## Kanpo estekak

* Datuak: Q3460208
* Multimedia: Manorville, New York / Q3460208
# Manordeilo

Manordeilo, galesez: Maenordeilo, Galesko udalerri bat da, Carmarthenshire konderrian. Manordeilo and Salem komunitatean dago.

## Kanpo estekak

* Datuak: Q6751431
* Multimedia: Manordeilo / Q6751431
# Manorhamilton

Manorhamilton (irlanderaz Cluainín) Irlandako udalerri bat da, Leitrim konderrian dagoena. 2011ko erroldaren arabera 1.336 biztanle zituen.
Sligo udalerritik 26 kilometrora dago, eta Enniskillen udalerritik 40 kilometrora.

## Kanpo estekak

* Datuak: Q1891064
* Multimedia: Manorhamilton / Q1891064
# Manorhaven (New York)

Manorhaven New York estatuko herri bat da. Nassau konderrian kokatua dago. 2010ean 6.556 biztanle zituen, 1,20 kilometro koadrotan banatuta.

## Ikus, gainera

* Nassau konderria

## Kanpo estekak

* Datuak: Q3449072
* Multimedia: Manorhaven, New York / Q3449072
# Manorville (Pennsylvania)

Manorville Pennsylvaniako borough bat da. Armstrong konderrian kokatua dago. 2010ean 410 biztanle zituen, 0,26 kilometro koadrotan banatuta.

## Ikus, gainera

* Armstrong konderria

## Kanpo estekak

* Datuak: Q1180752
* Multimedia: Manorville, Pennsylvania / Q1180752
# Manordeilo and Salem

Manordeilo and Salem, Galesko komunitate bat da, Carmarthenshire konderrian. 2001eko erroldaren arabera 1.754 biztanle zituen.

## Kanpo estekak

* Datuak: Q6751428
* Multimedia: Manordeilo and Salem / Q6751428
# Marjorie Kinnan Rawlings

Marjorie Kinnan Rawlings (Washington, 1896ko abuztuaren 8a - St. Augustine, Florida, 1953ko abenduaren 14a) estatubatuar idazlea izan zen.
Marjorie Kinnan Washingtonen jaio zen eta oso gazterik hasi zen idazten. Wisconsin-Madisongo Unibertsitatean ikasi zuen. 1919an Charles Rawlingsekin ezkondu zen eta bikotea Kentuckyra joan zen bizitzera. Marjoriek artikuluak idatzi zituen egunkarietan.
1928an herentzia baten diruarekin laranjondo baratze bat erosi zuten Floridan. Marjorie liluratuta geratu zen eskualdeko biztanleen bizitzekin eta haietan oinarritutako istorioak idazten hasi zen. Floridako landa-eremuko gaiei eta agertokiei buruz idatzi zuen. 1933an idatzi zuen bere lehen eleberria eta urte horretan bertan dibortziatu egin zen.
1938an arrakasta handiz argitaratu zuen The Yearling eleberria. Haur baten eta orein umezurtz baten arteko harremanaz dihardu eleberriak eta Pulitzer Saria Fikzioan irabazi zuen hurrengo urtean. Sariaren diruarekin etxe bat erosi zuen St Augustinetik gertu dagoen hondartzan, eta gero jatetxe bat zuzendu zuen.

## Lanak

Istorio laburrak
* 1912 "The Reincarnation of Miss Hetty"
* 1931 "Cracker Chidlins"
* 1931 "Jacob's Ladder"
* 1931 "Plumb Care Conscience"
* 1932 "A Crop of Beans"
* 1932 "Gal Young Un" (O. Henry Award 1932an)
* 1933 "Hyacinth Drift"
* 1933 "Alligators"
* 1933 "Benny and the Bird Dogs"
* 1934 "The Pardon"
* 1936 "A Mother in Mannville"
* 1936 "Varmints"
* 1938 "Mountain Rain"
* 1939 "I Sing While I Cook" (ez-fikziozkoa)
* 1939 "Cocks Must Crow"
* 1940 "The Pelican's Shadow"
* 1940 "The Enemy"
* 1941 "Jessamine Springs"
* 1941 "The Provider"
* 1942 "Fanny, You Fool!"
* 1944 "Shell"
* 1945 "Black Secret"
* 1945 "Miriam's Houses"
* 1940 "In The Heart"
Eleberriak eta istorio-bildumak
* 1928 Blood of My Blood
* 1933 South Moon Under
* 1935 Golden Apples
* 1938 The Yearling
* 1940 When the Whippoorwill
* 1942 Cross Creek
* 1942 Cross Creek Cookery
* 1947 "Mountain Prelude"
* 1949 "The Friendship"
* 1950 Jacob's Ladder
* 1953 The Sojourner
* 1955 The Secret Rive

## Kanpo estekak

* Datuak: Q465237
* Multimedia: Marjorie Kinnan Rawlings / Q465237
# Marjina (ekonomia)

Finantza arloan, marjina finantza-tresna baten titularrak duen berme bat da, kontrako alde bati ezarri beharrekoa (ia kasu guztietan, burtsako agentea edo burtsa bera). Hau, titularrak kontratua jasotzen duen kreditu-arriskuaren zati bat edo dena estaltzeko erabiltzen dena. Arrisku hori, titularrak honako eragiketetako bat egitean sor daiteke:
* Finantza-tresna bat erosteko mailegu bat eskatzea
* Finantza-tresna bat saltzea
* Deribatu finantzario baten sartzea
Definizioz, palanka-efektu batean titularrak ez duenez eragiketako zenbatekoa efektibo bihurtzen, kontrako aldeak hartzen du arrisku hori. Horren truke, titularrari fidantza bat ezarri beharko dio diru efektiboan edo balioen bidez. Fidantza hori izango da marjina.

## Kanpo estekak

* Datuak: Q625360
# Marjinalia (Txuma Murugarren)

Marjinalia Txuma Murugarren abeslariaren bakarkako zazpigarren diskoa da. Soinua guztiak eta hitz gehienak, lau salbu, Murugarrenenak berarenak dira; Murugarrerenak ez direnak, bu Anjel Errorenak dira (Gorputzeko humoreak liburutik hartuta), eta Xabi Bordarenak (Birika zatuak liburutik) . Diskoa 2007an plazaratu zen. Lan honetan eragin eta joera asko nahastu egiten dira: rock, pop, blues. Karpetaren ilustrazioak zirkuaren ingurukoak dira; diskoan parte hartzen dutenak zirkoaren artistak moduan jantzita agertzen dira.

## Musikariak

* Ahotsa, pianoa, sintea eta gitarra erritmikoa: Txuma Murugarren
* Gitarrak: Miguel Ramírez
* Pianoak eta teklatuak: Rafa Aceves
* Baxua: Ekaitz Hernández
* Bateria:Natxo Beltrán
* Tronboia eta bonbardinoa: Asier Ituarte

## Teknikariak

* Soinu teknikaria: Jose Manuel Sampedro "Xanpe"
* Produkzioa: Txuma Murugarren, Rafa Rueda
* Jantziak: Hortzmuga teatroa
* Atrezzo zuzendaritza: Argia Gardeazabal

## Abestiak

* "Sarrera"
* "Ridi Pagliaccio"
* "Bianka"
* "Poetak Silvia hil dela amestu du". Letra: Anjel Erro
* "Goiz eriak"
* "Utzi genien zerua". Letra: Xabi Borda
* "Biok sobera"
* "Denboraren igarotzeaz". Letra: Anjel Erro
* "Udamin". Letra: Anjel Erro
* "Waltz"
* "Autoak goizaldean"
* "Gaua helduko da"

## Erreferentziak

* ↑ https://web.archive.org/web/20170819192102/http://www.badok.eus/euskal-musika/txuma-murugarren/marjinalia/

## Kanpo estekak

* (Gaztelaniaz):Javier Corral López de Aldak egindako elkarrizketa diskoari buruz.
* Datuak: Q61069197
# Marjinalismo

Eskola marjinalista edo marjinalismoa XIX. mendean zehar garatzen joan zen eskola ekonomiko bat izan zen, harik eta 1870 hamarkadan Iraultza Marjinalista izenekoa gertatu zen arte, William Stanley Jevons, Lausanako eskolako Léon Walras eta austriar eskolako Carl Menger ekonomialarien eskutik, non marjinalismoaren kontzeptu nagusia, utilitate marjinala alegia, teoria ekonomiko nagusien baitan sartu zen. Eskola marjinalistaren arabera, teoria ekonomikoak eratzeko oinarrizko kontzeptuak era marjinalean definitu behar dira, kontsumitu edo ekoiztutako azken unitateari buruz. Horrela, ondasun baten balioa homogenoa baizik eta subjetiboa eta aldakorra dela baieztatzen dute eta kontsumitu den azken unitateak ematen duen utilitateak (asea, gozamena edo plazerra) irudikatzen duela ondasunaren balioa. Adibidez, uraren balioa aldakorra izango da egoera zein den: pertsona bat oso egarri badago, uraren balioa edo utilitatea oso handia izango da; bere egarria asetu ahala, uraren utilitate marjinala murrizten doa; bere egarria guztiz asetu duenean, berriz, uraren utilitatea oso txikia izango da eta pertsona horrek urari ematen dion balioan islatuko da utilitate eskas hori.

## Aurrekariak
### Balioaren paradoxa

Adam Smithek balioaren paradoxa, ur eta diamanteen paradoxa izenez ere ezaguna, plazaratu zuen XVIII. mendean idatzi zuen Nazioen aberastasuna izenburuko liburuan:
| « | Ezer ez da ura baino erabilgarriagoa, baina honekin ez da deus ere erosiko, baliozko ezer ezin da erosi uraren trukean. Diamanteak, ordea, erabilgarritasun eskasa dauka, baina ondasun ugari truka daitezke berarekin. | » |
| —Adam Smith.An Inquiry into the Nature and Causes of the Wealth of Nations. I.4.13. |||
Adam Smithek balioa ondasuna eskuratzeko behar zen lanaren bitartez neurtu behar dela irizten zuen. Horrela, ura lortzeko ahalegin txikia egin behar zela eta, bere balioa eskasa da. Diamantea eskuratzeko egin beharreko lana handia denez, bere balioa ere handia da.
Marjinalistek, ordea, ez zuten onartu Adam Smithen azalpen hau eta uraren balio eskasa egoera zein den ezberdina dela baieztatzen zuten. Pertsona bat oso egarri egongo balitz, urak balio handia izango luke. Horrela, ondasun baten balioa kontsumitu beharreko azken unitatearen edo zatikiaren erabilgarritasun, gozamen, plazer edo aseari buruzkoa dela defendatu zuten, utilitate marjinalaren kontzeptua sortuz horrela.

## Kanpo estekak

* Datuak: Q910816
# Marjorie Boulton

Marjorie Boulton (Teddington, Middlesex, Erresuma Batua, 1924ko maiatzaren 7a - 1977ko abuztuaren 30era) idazle eta poeta britainiarra izan zen.
Bere lana ingelesez eta esperantoz egin zuen. Zamenhof : Esperantoaren sortzailea (1960) ñamaren egilea da, L. Zamenhof Routledge & Kegan Paulek argitaratua Londresen. Bestalde, literaturari buruzko hainbat lan argitaratu zituen, besteak beste, The Anatomy of Poetry, The Anatomy of Prose, The Anatomy of Drama, The Anatomy of the Novel eta The Anatomy of Language.
Marjorie Boultonek ingelesa ikasi zuen Somerville Collegen (Oxfordeko Unibertsitatea), eta literatura ingeleseko irakasle izan zen 42 urtez, batez ere prestakuntza pedagogikoko eskolak ematen (1962 eta 1970 artean, institutuko zuzendari gisa), harik eta lana erabat aldatu eta idazketara eta ikerketara pasatu zen arte. Liburu-kopuru handia idatzi zuen, eta esperantoz egindako bere idatziengatik ere ezaguna da.
Marjorie esperantoarekin lotutako bi erakunderen lehendakaria izan zen: Kat-amikaro eta ODES.

## Argitalpenak
### Ingelesez

* Preliminaries: Poems (1949).
* Saying What We Mean (1959).
* Zamenhof: Creator of Esperanto (1960) biografía de L. L. Zamenhof publicada por Routledge & Kegan Paul, 223 p. Londres

### Literatura sarrera-testuen serieak

* The Anatomy of Poetry (1953), (Routledge Revivals) Routledge-k argitaratua, 274 or. (2014) ISBN 1317936493, ISBN 9781317936497
* The Anatomy of Prose (1954), (Routledge Revivals) Routledge-k argitaratua, 204 or. (2014) ISBN 1317936531, ISBN 9781317936534
* The Anatomy of Drama (1960), (Routledge Revivals) Routledge-k argitaratua, 224 or. (2014) ISBN 1317936132, ISBN 9781317936138
* The Anatomy of Language (1968).
* The Anatomy of the Novel (1975) (Routledge Revivals). Routledge-k argitaratua, 202 or. (2014) ISBN 1317936345, ISBN 9781317936343
* The Anatomy of Literary Studies (1980).
* Words in Real Life (1965).
* Reading in Real Life (1971).

### Esperantoz

* Kontralte (poemak, 1955)
* Kvarpieda kamarado (katu baten egunkaria, 1956)
* Cent ĝojkantoj (poemak, 1957, berrinprimaketa 1977)
* Eroj kaj aliaj poemoj (1959)
* Virino ĉe la landlimo (dramas 1959)
* Zamenhof, aŭtoro de Esperanto Esperanto (biografia, 1962, 1989ko bigarren edizioa)
* Dek du piedetoj (umorezko kontakizunak, 1964)
* Okuloj (kontakizunak, 1967)[1]
* Nia sango (zortzi pertsonaiarentzako antzezlana, 1970)
* Ni aktorak (hiru komedia, 1971)
* Rimleteroj (William Auldekin korrespondentzia, 1976)
* Poeto fajrakora: la verkaro Julio Baghy (Julio Baghyren lanari buruzko saiakera, 1983)
* Faktoj kaj fantazioj (1984, 1993ko bigarren edizioa)
* Esperanta literaturo – fenomeno unika (literaturari buruzko saiakera, 1984)
* Du el (Poul Thorsenekin, 1985)

## Erreferentziak

* 1 2 Marjorie Boulton: a brief biography. .
* ↑ Redakcio. (31 de agosto de 2017). «Forpasis Marjorie Boulton» Libera Folio.

## Kanpo estekak

* Datuak: Q442848
* Multimedia: Marjorie Boulton / Q442848
# Maria Kristina Austriakoaren monumentua (Amara)

Maria Kristina Austriakoaren monumentua Mendeurrenaren plazan dago Donostian, Araba parkearen aldean, eta Maria Kristina Austrikoaren omenez eraiki zen 1918. urtean, Donostian erregina horrek jasotako beste zenbait aipamenen artean bat gehiago. Rafael Pikabea enpresariaren ekimenez eraiki zen, diru-bilketa publikoa eginez (123.569 pezeta batu ziren). 1919ko hispanitatearten egunean, urriaren 12an, inauguratu zen.

## Deskribapena

Monumentu alegoriko bat da, semizirkularra, Maria Kristinaren estatua bat duelarik zentroan. Alboetan erliebezko bi talde ageri dira, talde batek karitatea sinbolizatzen du, besteak bertutea. Monumentua Leon Barrenetxeak diseinatu zuen, eta estatua José Díaz Buenok, Ondarretan Maria Kristinaren beste estatua bat duen egile berak.

## Erreferentziak

* ↑ (Gaztelaniaz) SADA, JAVIER. (2008-10-12). «En la plaza del Centenario» El Diario Vasco (Noiz kontsultatua: 2024-05-07).
* ↑ «Mª Kristina erregina - Donostiako eskulturak» www.santelmomuseoa.eus (Noiz kontsultatua: 2024-05-07).

## Kanpo estekak

* Datuak: Q125790234
* Multimedia: Monument to Maria Christina of Austria (Amara, Donostia) / Q125790234
# Maria Koroleva

Maria Koroleva (1990eko apirilaren 10a) errusiar jatorriko estatubatuar igerilari sinkronizatua da. Estatu Batuetara emigratu ostean, Koroleva igeriketa sinkronizatuan parte hartzen hasi zen, eta Stanford Unibertsitatean lehiatu zen. Mexikoko Guadalajarako 2011ko Guadalajarako Panamerikar Jokoetan bikote eta taldekako lehiaketetan zilarrezko domina lortu zuten taldeetako kidea izan zen. 2012 eta 2016ko Udako Olinpiar Jokoetan parte hartu zuen.
Koroleva 1990eko apirilaren 10ean jaio zen Yaroslavlen, Errusiako SFSR, Sobietar Batasuneko Svetlana eta Nikolay Korolevengana, eta geroago bere familiarekin Estatu Batuetara emigratu zuen, Concorden (Kalifornia) finkatuz. Bertan, igeriketa sinkronizatuko gazte mailako lehiaketetan parte hartzen hasi zen. Stanford Unibertsitatean onartu ondoren, arrakasta handia izan zuen unibertsitateko eta nazioko lehiaketetan. 2009ko txapelket kolegiatuetan bigarren sailkatu zen taldean eta ziftan, hirugarren hirukotean eta bosgarren bikotean. Urte horretan bertan txapelketa nazionaletan hirugarren sailkatu zen taldean eta laugarren bikotean. Hurrengo urteko txapelket kolegiatuetan, bigarren postua lortu zuen hirukote lehiaketan eta hirugarrena bikotean. 2011ko Guadalajarako (Mexiko) Joko Panamerikarrak baino gutxira, Mary Killmanekin bikotekide izan zen bikote gisa lehiatzeko. Joko horietan, Killman eta Koroleva zilarrezko domina lortu zuten bikoteko lehiaketan, eta taldekako lehiaketan zilarrezko bat irabazi zuen Estatu Batuetako taldeko kideak izan ziren. Bikotea emakumezkoen bikoterako sailkatu zen 2012ko Londresko Udako Olinpiar Jokoetan, eta Estatu Batuek taldekako probarako sailkatu ez zutenez, igeriketa sinkronizatuan lehiatu ziren emakume estatubatuar bakarrak izan ziren.
Panamerikar Txapelketak :
| Urtea | Lekua | Domina | Proba |
| 2011 | Guadalajara Mexiko | 02 ! | Binaka |
| 2011 | Guadalajara Mexiko | 02 ! | Taldeka |
| 2015 | Toronto Kanada | 03 ! | Binaka |
| Unibertsiada ||||
| Urtea | Lekua | Domina | Proba |
| 2013 | Kazan Kazakhstan | 03 ! | Taldeka |

## Kanpo estekak

* Datuak: Q6766076
# Maria Kristina Austriakoaren estatua (Ondarreta)

Maria Kristina Austriakoaren estatua Ondarretako lorategietan (Donostia) dagoen Maria Kristina Austriakoaren estatua bat da. Harrizko oinarri handi baten gainean dagoen brontzezko estatua da, José Díaz Bueno eskultoreak egina (Amaran dagoen erregina beraren monumentuan dagoen estatua bezalaxe).

## Historia

Lehenagotik Donostian egon zen Maria Kristinaren estatua baten hondakinekin egin zen (Alderdi Ederren egon zen hura, 1913 eta 1924 artean). Estatua berregiteko Donostiako Udalak 100.000 pezeta jarri zituen, eta harpidetza bidez beste 425.000 pezeta lortu ziren, baina 1931n Espainiako II. Errepublika ezarri zelarik, Udalak erabaki zuen estatua ez egitea eta dirua eman zutenei ekarpena berreskuratzeko aukera eman zitzaien. Frankismoa ezarri zenean, Udalak obra azken burura eramatea erabaki zuen, eta 1942an inauguratu zen.

## Erreferentziak

* ↑ «Mª Kristina erregina - Donostiako eskulturak» www.santelmomuseoa.eus (Noiz kontsultatua: 2024-05-06).

## Kanpo estekak

* Datuak: Q125489913
* Multimedia: Statue of Maria Christina of Austria (Ondarreta, Donostia) / Q125489913
# Maria Kristina (argipena)

Maria Kristina izenak hainbat adiera du:
* Maria Kristina Austriakoa, 1885-1902 urteetan Espainiako erreginaorde, Donostiako historiara lotutako pertsonaia. Haren izena dute:
** Maria Cristina hotela.
** Maria Kristina zubia.
* Maria Kristina Borboikoa, 1829–1833 urteetan Espainiako erreginaorde. Harengan inspiratua idatzi omen zen:
** María Cristina me quiere gobernar abestia.
* Maria Kristina Savoiakoa (1812-1836), Sardiniako printzesa.
# Megiddoko gudua (1918)

Megiddoko gudua (turkieraz: Megiddo Muharebesi) 1918ko irailaren 19tik 25era bitartean Sharongo Lautadako guduan, Tulkaremgo, Tabsorreko eta Ararago guduetan Judeako Mendietan zein Esdralongo Lautadan, Nazaretheko, Afulah eta Beisango, Jeningo eta Samakheko guduaren artean egin zen gudu zabala izan zen. Izena engainagarria da, oso borroka gutxi zian zirelako Tel Megiddotik gertu, baina Edmund Allenby komandante britainiarrak aukeratu zuen, erresonantzia bibliko eta sinbolikoagatik.
Lehen Mundu Gerrako Sinai eta Palestinako kanpaina aliatutako azken erasoa izan zen. Alde batetik Egiptoko Indar Espedizionario Aliatua egon zen, hiru gorputzekin, tropa muntatu bat barne, eta, beste aldetik Yildirim Armada Taldea Otomandarra, hiru armada zituena. Garai hartan Otomandar Palestinaren erdigunean eta iparraldean eta egungo Israel, Siria eta Jordaniako lurretan izan ziren batailak. Arabiar Iraultzaren indarrek otomandar komunikazio-lerroei eraso egin ondoren, eta Otomandarrak distraituz, Britainia Handiko eta Indiako infanteria-dibisioak eraso eta hautsi egin zuten otomandar defentsa-lerroak Sharongo guduan, kostaldeko sektorean. Basamortuko Zaldizko Gorputzak sortutako zuloa zeharkatu zuen, eta Zazpigarren eta Zortzigarren Otomandar armadak ia inguratu zituen, oraindik ere Judeako Mendietan zirenak. Nablusko gudua, gudu honen ataletako bat, ia aldi berean libratu zen Judean Mendietan Nablusen parean eta Jordan ibaia gurutzatzeko lekuetan. Otomandar Laugarren Armadari eraso egin zioten gero Moabeko muinoetan, Es Salt eta Ammanen.
Gudaa horien ondorioz, aliatuek dozenaka mila preso eta kilometro asko harrapatu zituzten. Batailen ondoren, Daraa irailaren 27an harrapatu zuten, Damasko urriaren 1ean, eta Haritan, Aleporen iparraldean, operazioek indarrean jarraitzen zuten Mudrosko Armistizioa sinatu zenean, aliatuen eta otomandarren arteko liskarrei amaiera emateko.

## Erreferentziak

* 1 2 Liddell Hart, Basil Henry. (1979). History of the first world war. (5. print. argitaraldia) Pan Books ISBN 978-0-330-23354-5. (Noiz kontsultatua: 2023-11-19).
* ↑ Cutlack 1941 p. 168
* ↑ (Ingelesez) Palmer, Alan Warwick. (2000-12). Victory 1918. Grove Press ISBN 978-0-8021-3787-6. (Noiz kontsultatua: 2023-11-19).

## Kanpo estekak

* Datuak: Q199371
* Multimedia: Battle of Megiddo (1918) / Q199371